Sexy C# - CodeProject 10,833,886 members
Re: My vote of 5 S. M. Ahasan Habib14-Jan-14 4:05 thanks Last Visit: 31-Dec-99 18:00 Last Update: 1-Sep-14 8:55Refresh1234 Next » Om advies te gee of nie - WelstandWelstand
Tuis / Advies / Om advies te gee of nie
Jy het dalk al aan iemand advies gegee het en gewonder hoekom hy gevra het as hy dit nie toepas nie. Om advies te gee, beteken nie noodwendig dat mense dit sal aanneem nie en jy het dalk baie kosbare tyd daaraan spandeer om die persoon te help. Soms het mense net ʼn klankbord nodig en lê die oplossing vir die probleem reeds by hulself. Vra jou ook af of jy regtig by die persoon se probleem betrokke wil raak en of jy self die kennis of ondervinding het wat nodig is om die persoon se probleem aan te spreek en of jy regtig die persoon se behoefte verstaan. Wees eerlik genoeg om te sê as jy nie kan help nie.
Drie faktore bepaal of ʼn persoon advies sal aanvaar: wanneer dit duur is om te bekom, bv. regsadvies; as die adviseur ondervinding het van die saak, bv. ʼn geneesheer se advies; maar as die persoon byvoorbeeld kwaad is of reeds ʼn besluit geneem het, is dit hoogs onwaarskynlik dat jou advies in ag geneem sal word.
Die goue reël by raadgee is: gee dit net as jy daarvoor gevra word. Ongevraagde raad word gewoonlik geïgnoreer en kan verhoudinge versuur. Wanneer jy om advies genader word, benader die persoon en die saak met sensitiwiteit en plaas die persoon sentraal in die situasie. Die persoon moet voel jy gee werklik om en verstaan die situasie. Maak seker dat jy werklik om advies genader word; soms wil mense net gehoor word of ʼn klankbord hê. Jy kan direk vra of die persoon jou idees oor die aangeleentheid wil hoor. Sodoende vermy jy tydmors en ʼn ongestruktureerde gepraat. Bepaal vir jouself wat die doel van die adviessoeker is. Vra: “Waarmee spesifiek wil jy hê moet ek help en watse uitkomste wil jy graag sien, en wat het jy reeds gedoen om die saak op te los?” Sodoende spreek julle die saak doelgerig en direk aan.
Werk saam met die adviessoeker om ʼn oplossing te vind. Wees vriendelik en gerusstellend en respekteer die persoon se siening oor die probleem maar bevestig en beaam die persoon se gevoelens en moenie oordeel nie want die hulpsoeker voel reeds kwesbaar. Vermy woorde soos moet en sal maar sê liewer ek stel voor, wat dink jy van die idée. Indien moontlik, deel ʼn soortgelyke ervaring wat jy gehad het en wat vir jou gewerk het. Stel ook vas watse emosie die adviessoeker ervaar: voel hy gefrustreerd, hulpeloos, ongewaardeer of onseker en bevestig jou vermoede deur subtiele vrae oor die persoon se emosies te vra.
Bied ondersteuning aan. Bespreek die probleem, maak voorstelle en gee inligting omtrent jou voorstelle, bv. wat die moontlike uitkoms sal wees van voorstel A, of die finansiële implikasies van plan B. Gee die persoon toestemming om jou voorstelle te verwerp; sodoende plaas jy beheer terug in sy of haar hande en plaas jouself onder geen verpligting nie.
Stem ooreen oor wat die volgende stap in die proses gaan wees, vra hoeveel en watse verdere ondersteuning nodig gaan wees en bepaal watter slaggate vermy moet word. Stel vooruitsigte en besluit watse stappe gedoen moet word en benader die saak as ʼn span. Verseker die hulpsoeker van jou ondersteuning.
How to Give Great Advice. Entrepreneur. https://www.entrepreneur.com
How to Give People Advice. Goldfarb, Anna. New York Times. https://www.nytimes.com
Hoe om mikrostres te identifiseer en verban